Եվ վերջնահաշվում հենց միայն հանգամանքը, որ մեկ տարվա ընթացքում Իրանի եւ Ադրբեջանի նախագահները երկու անգամ նույն ֆիտո-սանիտարիայի, էներգետիկայի, մաքսային դրույքաչափերի ու բանկային փոխանցումների ոլորտներում համագործակցության հուշագրեր ու փաստաթղթեր են ստորագրում, ցույց է տալիս ադրբեջանա-իրանական համագործակցության բովանդակազրկությունն ու ցուցադրականությունը: Եթե այդտեղ որեւէ չոփ է տեղից շարժվում, ինքնաբերաբար նախ անցած վեց ամիսների ընթացքում շարժված չոփի մասին կխոսվեր, ոչ թե փետրվարյան հանդիպումից վեց ամիս անց նորից նույն ոլորտներում նույն հուշագրերի ստորագրման մասին հաղորդագրություն կտարածվեր, ինչպես խորհրդային ժամանակների օղի թորողների մասին ֆիլմում: Այն տարբերությամբ, որ ֆիլմում պարտաճանաչորեն օղի թորելն էին արձանագրում, տուգանում, բաց թողնում, այստեղ էլ կես տարին մեկ հանդիպում են, ելույթներ ունենում, թղթեր ստորագրում, հեռանում: